    Kábíyèsí, kí ọlọ́run bùn yín lẹ́mìí, é ó pẹ́ láyé fún wa. Apá ọ̀tá ko ní ka yín, ọmọ aráyé kò ní lè fi yín ṣe nǹkan, àwọn ẹyẹ kìí ṣàìri ounjẹ òòjọ́ jẹ, ẹ kò ní ṣàì rí oúnjẹ jẹ laelae, ẹjá kìí tan nínú omi, ọmọ kò ní tan nínú ilé yín láéláé. Kábíyèsí, ayé ṣòro, ẹ̀yin àgbàlagbà sì ti wí pé ilé ni a ti ń ko ẹ̀sọ́ ròde, ilé ni ikú wa, orúkọ ẹran àjàyí, ayanmopin ẹran olugbode, ará òde kò mọ ni gẹgẹ bí ẹrú, ara ilé níí tọ́ka sí ni. Ọmọ yín yìí, ọmọ ńlá ni. Láìsí àní àní, ọmọ náà gbójú lé nǹkan. Àwọn ọmọ ìwòyì kò dára o, ẹ má ṣe fi ara sílẹ̀, nítorí bí mo ti ń wòye yìí, bí ẹ kò bá sọ̀ra, ọjọ́ ń bọ̀ tí ọmọ náà yóò kó àwọn ọmọ ogun wá, ti wọn yóò ba a yín jà, ti wọn yóò le e yín kúrrò lórí ìtẹ́. Kí Ọlọ́run bùn yín lẹ́mìí Kábíyèsí.
    Kabiyesi, ki olorun bun yin lemii, e o pe laye fun wa. Apa ota ko ni ka yin, omo araye ko ni le fi yin se nnkan, awon eye kii sairi ounje oojo je, e ko ni sai ri ounje je laelae, eja kii tan ninu omi, omo ko ni tan ninu ile yin laelae. Kabiyesi, aye soro, eyin agbalagba si ti wi pe ile ni a ti n ko eso rode, ile ni iku wa, oruko eran ajayi, ayanmopin eran olugbode, ara ode ko mo ni gege bi eru, ara ile nii toka si ni. Omo yin yii, omo nla ni. Laisi ani ani, omo naa gboju le nnkan. Awon omo iwoyi ko dara o, e ma se fi ara sile, nitori bi mo ti n woye yii, bi e ko ba sora, ojo n bo ti omo naa yoo ko awon omo ogun wa, ti won yoo ba a yin ja, ti won yoo le e yin kurro lori ite. Ki Olorun bun yin lemii Kabiyesi.